《次乌继善城南三首 其三》
元代·张仲深

柳丝槐幄荫澄波，十里横塘翠飒娑。荏苒风光春事晚，清和天气雨声多。

园庐近远连桑柘，陇坂高低杂黍禾。靴帽入城尘土暗，故山回首隔烟萝。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。